ZAPISNIK SA SASTANKA SEKCIJE ZA ŠKOLSKE KNJIŽNICE

ODRŽANOG U OPATIJI 10. SIJEČNJA 2014.

Prisutni članovi Sekcije: Draženka Stančić, Jadranka Gabriša-Perković, Jadranka Groza, Ivana Vladilo, Tamara Zadravec, Biserka Šušnjić, Ines Krušelj-Vidas i Danica Pelko. Sastanku su još prisustvovale Izabela Mlinarević i Marija Bilić.

Dnevni red: 1. Okrugli stol u Sisku - dojmovi i sugestije

 2. Dogovor o radu u 2014. godini

 3. Razno

Ad1) Predsjednica Sekcije Danica Pelko je dala kratak izvještaj o skupu u Sisku. Zahvalila je prisutnim kolegicama Jadranki Gabriša-Perković i Jadranki Groza na velikom trudu koji su uložile kao domaćice skupa u Sisku. Obavijestila je prisutne da se cjelovita izlaganja s prezentacijama sa skupa nalaze na web stranicama HKD-a. Kratak članak o skupu mogao se pročitati u jednom broju Školskih novina, a malo opsežniji se može pročitati u upravo izašlim Novostima HKD-a. Članovi sekcije koji su bili u Sisku iznijeli su svoje pozitivne dojmove o skupu.

Ad2) Predsjednica Sekcije je objasnila da će se slijedeći okrugli stol vjerojatno održati u listopadu 2014. na temu: Obrazovna uloga školske knjižnice. Objasnila je probleme s financiranjem stručnih skupova i izrazila nadu da će Sekcija ove godine dobiti sredstva za organizaciju skupa. Tamara Zadravec je predložila da domaćini skupa budu Varaždin ili Čakovec. Kolegica Draženka Stančić iz Ivanca je objasnila da još ne može sa sigurnošću reći da li će prihvatiti domaćinstvo skupa, ali o tome ćemo se naknadno dogovarati. Kao rezervno mjesto održavanja skupa predložen je Osijek.

Ad3) Pod točkom razno nije bilo nikakvih komentara, vjerojatno zbog umora jer se sastanak održavao na kraju radnog dana seminara.

 Zapisnik sastavila:

 Ines Krušelj-Vidas